Algemesí celebrarà la benedicció d’animals pel dia de Sant Antoni
22 de Gener de 2025

Algemesí celebrarà la festa de Sant Antoni el diumenge , 9 de febrer de 2025, amb la tradicional processó de benedicció dels animals. L’eixida serà a les 12.00 hores des del col·legi Santa Ana i es farà la tradicional desfilada fins a la plaça Major. En arribar, al voltant de les 13.00 hores, es beneiran els animals i s’entregaran detalls per als més menuts. Cal recordar que cada cavall que hi participe haurà de portar la seua corresponent assegurança.

Enguany, a causa de la falta de recursos municipals, així com la dedicació prioritària de la brigada municipal i la Policia Local a tasques relacionades amb la recuperació de la ciutat per la DANA, s’han hagut de reduir els actes programats. D’esta manera, el dia del patró dels animals únicament se celebrarà amb la processó de la seua benedicció.